open-index/open-wikipedia-markdown huggingface dataset:
Nasjonalfugl

**Nasjonalfugl** er ein eller fleire fuglar som gjennom tradisjon eller val blir brukt til å symbolisere ein nasjon. Nokre fuglar er også nasjonaldyr, medan andre er valde i tillegg til eit anna dyr som symboliserer landet eller nasjonen.

Nasjonalfuglar kan vera fuglar som berre finst vilt i landet dei symboliser, som grønfasan i Japan, dei kan vera utbreidde over størstedelen av territoriet til landet, som kvithovudhavørn i USA, eller dei kan symbolisera landet eller naturen der på andre måtar.

## Oversyn over nasjonalfuglar

## Kjelder

----
**Denne artikkelen bygger på «[[:sv:Nationalfågel|Nationalfågel]]» frå ,  den 11. oktober 2012.*
New Forest

**New Forest** er eit område med skog, hede og beite i Hampshire i England. 
Området blei danna som kongeleg skog av Vilhelm erobraren, og har vore kjend som 'Ny-skogen' sidan oppføringa i *[[Domesday Book]]* i 1086. Det har gjeve namn til New Forest-distriktet, som dekkjer omtrent same området, og til New Forest-ponnien, som stammar herfrå. Sidan 2005 har store delar av området vore nasjonalpark.

Det finst fleire mindre byar og landsbyar i og rundt New Forest. Nasjonalparken er danna slik at dei fleste tettstadene ligg utanfor parkområdet.

## Historie
New Forest blei danna av Vilhelm erobraren som ein «ny» kongeleg jaktskog rundt 1079. Før dette hadde skogen i følgje krønikeskrivaren Florence av Worcester vore kjend som *Great Ytene Forest*, 'den store jydeskogen'. Jydane var ei angelsaksisk stammegruppe som hadde slått seg ned i dette området. For å danna jaktområdet sitt forviste Vilhelm erobraren fleire folk som budde i området.

To av sønene til Vilhem døydde i skogen: Prins Rikard i 1081 og kong Vilhelm II (William Rufus) i 1100. I følgje lokal folketru var dette ei straff for utvisingane då ein skapte skogen.

Under den store stormen i 1703 gjekk rundt 4000 eiketre tapt i New Forest.

## Eigarskap og busetnad

Størsteparten av New Forest (rundt 90 % i 2005) er kroneigedom og blir skjøtta av Forestry Commission. Fleire lokale familiar har rettar til å senda dyr på beite og henta leire og bregner i New Forest som stammar frå førnormannisk tid. Grisar, kyr og hestar, dei fleste av dei New Forest-ponniar, held landskapet ved like gjennom beiting.

Blant byar og landsbyar i eller rett ved skogen er Lyndhurst, Brockenhurst, Fordingbridge, Ringwood, Beaulieu og Lymington. Området grensar mot Bournemouth i vest og Southampton i aust.

## Bakgrunnsstoff

## Kjelder

**Denne artikkelen bygger på «[[:en:New Forest|New Forest]]» frå , og «[[:nb:|New Forest]]» frå  den 11. oktober 2012.*
Josephsoneffekt

**Josephsoneffekt** er ei nemning for karakteristiske elektriske straumfenomen som opptrer når to superleiande metall er åtskilt av eit tynt, isolerande sjikt. Vert det lagt ein liten konstant spenning mellom metalla, vil det oppstå ein elektrisk vekselstraum gjennom det isolerande sjiktet, og det blir samstundes sendt ut elektromagnetisk stråling. Straumen skuldast at elektron kan passere gjennom isolatoren ved tunneleffekt. Effekten er kalla opp etter Brian David Josephson.

## Kjelder
*josephsoneffekt. () I Store norske leksikon. Henta frå: http://snl.no/josephsoneffekt
Joseph Weber

**Joseph Weber** () var ein amerikansk fysikar.

Han var professor ved University of Maryland frå 1948 og er er kjent for studium av generell relativitetsteori og gravitasjon. I 1968 påviste han ved hjelp av spesielle mekaniske antenner svingingar som han tolka som eit resultat av gravitasjonsbølgjer. Slike bølgjer skal ifølgje Einstein sin generelle relativitetsteori kunne finnast, og ei påvising av dei blir rekna som eit viktig bevis på at teorien er gyldig. Forsøk på å reprodusere den direkte deteksjonen av gravitasjonsbølgjene til Weber har førebels ikkje lukkast. Eksperimenta hans stimulerte vidareutviklinga av metodar for å detektere slike bølgjer.

## Kjelder
Joseph Weber. I Store norske leksikon. Henta frå: http://snl.no/Joseph_weber
Skjold haldeplass

**Skjold** er ein haldeplass på linje 1 på Bybanen. Haldeplassen opna 21. juni 2013 og ligg ved sida av Fanavegen i Fana i Bergen. Det vart bygd ei gangbru over Fanavegen i tilknyting til haldeplassen. Like ved haldeplassen ligg Skjold skole og Skjold kyrkje.  

## Kjelder
* BT - Bybanen i mål ved Lagunen 
* 
*
Lagunen haldeplass

**Lagunen** er ein haldeplass og førebels endehaldeplass på linje 1 på Bybanen. Haldeplassen opna 21. juni 2013 og ligg på ei bru over Fanavegen i Fana i Bergen. Like ved haldeplassen ligg Lagunen terminal, Lagunen Storsenter og Nordahl Grieg videregående skole. 

## Kjelder
* BT - Bybanen i mål ved Lagunen 
* 
*
Bjordal

**Bjordal** er ei bygd på sørsida av Sognefjorden i Høyanger kommune. Bjordal er lokalisert inne i Fuglesetfjorden, ein 9 km lang sørgåande arm av Sognefjorden. Bygda er omgjeven av høge fjell på alle sider utenom nordsida. Næringslivet i bygda er hovudsakleg landbruk, men frakting av stein til utlandet er ei næring i kraftig vekst. Bjordal grensar til nasjonalparken Stølsheimen og har historisk vert knytta til området gjennom stølsdrift.

## Etymologi
Navnet Bjordal kjem truleg av ordet "bjore", som er eit trekanta stykke.
## Historie

Bjordal var ei veglaus bygd fram til etter krigen . Jekter blei brukt hyppig som framkomstmiddel og transportfartøy fram til 1920 åra då motoriserte fartøy tok over. Innbyggjarane reiste ofte til Bergen for å kjøpe og handle varer.

Rett utanfor Bjordal ligg skipsvraket til den norske jagaren "Garm".

Våren 1945 vart sela i Fridalen i Bjordal nytta som innkvartering for dei norske Bjørn West (milorg) styrkane som låg i fjellet.

## Samferdsel
Fylkesveg 5442 går samanhengande langs sørsida av Sognefjorden mellom Ortnevik og Oppedal i Gulen via den 1552 meter lange Bjordalstunnelen. Frå Bjordal går Fjordvegen sørover over fjellet til Matre i Nordhordland. Vegen er berre open om sommaren.

## Politikk
Senterpartiet er det mest populære partiet i Bjordal, både ved stortingsval og kommuneval.



## Bjordal kyrkje
I Bjordal ligg Bjordal kyrkje, ei langkyrkje frå 1906.
## Bjordal kraftverk

Bjordal kraftverk var eit mindre kraftverk oppført i tre. Det var i drift frå 1923 til 1958. Inventaret bestod av ein likestraumsgenerator på 29 HK som vart driven av ein Francisturbin. Turbinen var datert 1914. Byggeprosjektet vart utført av firma Jonas Myre frå Bergen.

## Kjelder
Israel Tsvaygenbaum

**Israel Tsvaygenbaum** () er ein russisk-amerikansk kunstnar av jødisk opphav. Verka hans finst i private samlingar i fleire land, blant dei Austerrike, Bulgaria, England, Frankrike, Nederand, Israel, Russland og USA.

## Galleri


Fil:ThePenanceDanceThumb.jpg|*The Penance Dance* (1992)
Fil:PeopleOfDerbentThumb.jpg|*People of Derbent* (1999)
Fil:DuetThumb.jpg|*Duet* (2000)
Fil:AbrahamAndIsaacThumb.jpg|*Abraham and Isaac* (2001)


## Fotnotar

## Bakgrunnsstoff

* Nettstaden til Israel Tsvaygenbaum
Nesttunhaugtunnelen

**Nesttunhaugtunnelen** er ein tunnel på linje 1 på Bybanen mellom Nesttun sentrum og Skjoldskiftet. Han opna 21. juni 2013. Tunnelen er 450 meter lang.

## Bakgrunnsstoff
* 
*
Finn Berstad

**Finn Berstad** () var ein norsk fotballspelar frå Bergen, som spela for Sportsklubben Brann og Noregs landslag. Mellom 1921 og -32 spela han 32 landskampar for Noreg. Han vart nordisk meister for Noreg 1929-32 og vann to NM-gull med Brann.

### Aktiv
Berstad byrja som angrepsspelar, for Brann spela han vanlegvis indre venstre, medan han på landslaget oftast var midtspiss, såkalla senterforward. Frå 1929 spela han i halfrekka på landslaget. Som høgrehalf var han i åra kring 1930, saman med Alexander Olsen og Jacob Berner, med i ei av dei beste halfrekkene/midtbanetrioen Noreg har stilt til kamp med .

Berstad var med då Brann tapte cupfinalen 1918 med 0-4 for FK Kvik frå Halden. Fem år seinare var han med då Bergens-klubben vann sitt fyrste NM-gull. Cupfinalen 1923 vart avvikla på Odd si grasbane i Skien, enda med 2-1-siger over Lyn. To år seinare, vart det nytt cupgull, etter 3-0 over Sarpsborg FK. Alexander Olsen gav då Brann leiinga i fyrste omgang, Berstad la på 2-0 og 3-0 i andre omgang. Berstad, omtala som ein «intelligent spiller», var lagkaptein for Brann i begge dei sigerrike cupfinalane.

Berstad skåra 13 landslagsmål på sine 32 landskampar. To av måla kom i debuten mot Finland 25. mai 1921, men kampen enda med norsk tap 2-3. Han var kaptein i 22 av landskampane han spela. Den nordiske meisterskapen i fotball for 1929-32, enda med norsk siger.

Berstad er gravlagd i Gravdalspollen i Bergen.

### Merittar
*Cupmeister 1923 og 1925 med Brann
*NM-sølv 1918 med Brann
*Nordisk meister 1929-32 for Noreg

## Notar

## Kjelder

**Denne artikkelen bygger på «[[:nb:Finn Berstad|Finn Berstad]]» frå ,  den 11. oktober 2012.*  
 
*Magnus Breili:*Fotballboken*. 1967
*Finn Berstad på fotball.no
*Gravstein over Finn Berstad
Alexander Olsen

**Alexander Olsen** () var ein norsk fotballspelar frå Bergen, kanskje landets beste fotballspelar utover 1920-talet. Han var senterhalf på Noreg sitt fotballandslag mykje av tida 1919-32, då han spela 37 landskampar. Han vart nordisk meister for Noreg 1929-32 og vann to NM-gull med Brann.
Olsen tok seinare namnet **Alexander Nagelsett** og arbeidde som elektromontør.

### Aktiv
Olsen/Nagelsett spela for Brann frå 1918. I sin debutsesong spela han cupfinale med laget, ein kamp som enda med tap 0-4 for FK Kvik frå Halden. Han var sentral då Brann vann cupfinalen både i NM 1923 og NM 1925. Det var i desse åra, Olsen si «glanstid» at la Brann om til ein spelestil med kortpasningar, den «nesten revolusjonerende» spelestilen skulle visstnok vere «importert fra Skottland».

Etter 1932 spela Olsen for Sportsklubben Gjøa i Oslo.

«Sanderen», som han vart kalla, landslagsdebuterte i 1919 i ein heimekamp mot Nederland, ein kamp som enda 1-1. Frå midt på 1920-talet var han sentral på landslaget, skåra sitt einaste landslagsmål då han 7. juni 1925 vart matchvinnar mot Finland; Noreg vann 1-0 på Holmen stadion i Aker. Noreg vart nordisk meister i fotball for perioden 1929-32 og vart tildelt «Guldkruset». I alt spela han han 37 landskampar for Noreg, dei fire siste i jubelåret 1932.

Olsen var ein underhaldande fotballspelar, med framifrå teknikk og ballkontroll. Gjennom åra skal han også ha spela keeper, back og forward. 

### Merittar
*Cupmeister 1923 og 1925 med Brann
*NM-sølv 1918 med Brann
*Nordisk meister 1929-32 for Noreg

Alexander Nagelsett døydde i Bergen i 1975 og er gravlagd på Møllendal.

## Notar

## Kjelder

**Denne artikkelen bygger på «[[:nb:Alexander Olsen|Alexander Olsen]]» frå ,  den 11. oktober 2012.*  
 
*Magnus Breili:*Fotballboken*. 1967
*Alexander Olsen på fotball.no
Jacob Berner

**Jacob Berner** () var ein norsk fotballspelar og bandy- og ishockeyspelar. Han vart fødd av norske foreldre i New York i USA, familien flytta tilbake til Noreg same året. Berner var i alle år medlem av Trygg, og representerte klubben i kva idrett det gjaldt.

## Karriere
Berner spela 25 fotballlandskampar for Noreg i perioden 1923 til 1930, i tre år var han landslagskaptein. Berners posisjon på bana var venstre half. Han var med og vinne den nordiske fotballturneringa 1929-32 for Noreg.

Berner var med på å vinne noregsmeisterskapen i ishockey med Trygg i 1935. Han deltok også i fire landskampar for Noregs landslag i bandy.

### Merittar
*Nordisk meister i fotball 1929-32 for Noreg
*Norsk meister i ishockey med Trygg

## Kjelder
*Jacob Berner på landslaget.html

**Denne artikkelen bygger på «[[:nb:Jacob Berner|Jacob Berner]]» frå ,  den 11. oktober 2012.*
Jan-Folke Sandnes

**Jan-Folke Sandnes** () er ein lokalpolitikar busett på Innhavet i Hamarøy kommune.
 
Sandnes var ordførar for partiet Høgre i Hamarøy i perioden frå 2003 til 2007 og vald til kommunestyrerepresentant i perioden frå 2011 til 2015. I 2015 vart han på ny vald som ordførar i Hamarøy.

## Kjelder

* Jan-Folke Sandnes ved hoyre.no. Besøkt 09. oktober 2012.
Alle elsker Raymond

***Alle elsker Raymond*** (orig. *Everybody Loves Raymond*) er ein amerikansk fjernsynsserie i sjangeren sitcom. Ray Romano og Patricia Heaton speler hovudrollene, Ray og Debra Barone. Serien gjekk opphavleg på CBS frå 13. september 1996 til 16. mai 2005. Mange av situasjonane i serien er basert på verkelege opplevingar av Romano. Skapar og produsent Phil Rosenthal tek òg del i dette, i tillegg til dei tilsette. Hovudpersonane i serien er laust basert på Romano og Rosenthals verkelege familiemedlemmar. Serien består av ni sesongar og til saman 210 episodar. 

## Roller

## Kjelder

**Denne artikkelen bygger på «[[:en:Everybody Loves Raymond|Everybody Loves Raymond]]» frå ,  den 12. oktober 2012.*  
 
## Bakgrunnsstoff
* Offisiell heimeside
* Offisiell heimeside av CBS
* Everybody Loves Raymond på Internet Movie Database
* Everybody Loves Raymond  på TV.com
Lommedalsbanen

**Lommedalsbanen** er ein jarnbane i Lommedalen i Bærum kommune som aldri har vore i drift, men bygd av ei privat stifting som museumsjarnbane. Banen har opphav i ein hage på Haslum i Bærum i 1957, der ein jarnbaneetusiast samla materiell frå dei gamle gruvebanene og anleggsbanene med sporvidd på 60 centimeter. I 1979 vart eit område i Lommedalen stilt til disposisjon for verksemda, og dei første 45 meterane med skjenegang vart lagt. Banen har i dag ei sporlengd på om lag 1000 meter.

## Bakgrunnsstoff

* Soga om Lommedalsbanen på banen si internettside
Storhertugdømet Vestarktika

**Storhertugdømet Vestarktika** (engelsk *Grand Duchy of Westarctica*) er ein mikronasjon skapt av amerikanske Travis McHenry, som har gjort krav på Marie Byrd Land. Vestarktika vart grunnlagt som følgje av eit påstått smutthol i Antarktistraktaten. Krav om status som mikronasjon har blitt nytta til å prege og selje myntar til samlarar. Vestarktika er ikkje anerkjent av noko land.

Det meste av mikronasjonen består av Marie Byrd Land, som ingen andre land har gjort krav på. 

## Kjelder

**Denne artikkelen bygger på «[[:en:Grand Duchy of Westarctica|Grand Duchy of Westarctica]]» frå ,  den 12. oktober 2012.*  


## Bakgrunnsstoff
* Offisiell nettstad
* Myntar
Zibo

**Zibo** (kinesisk skrift 淄博; pinyin *Zībó*) er eit byprefektur sentralt i provinsen Shandong i Kina. Byprefekturet har eit areal på 5&nbsp;938 km² og hadde vel 4,5 millionar ibuarar i 2010. Zibo ligg på sørbreidda av Huang He, medan den mindre elva Yi He har kjeldene sine i fjella sør for byen.

Byprefekturet Zibo omfattar fem distrikt (区 *qū*) og tre fylke (县 *xiàn*).

## Næringsliv
Zibo har hatt eit tradisjonelt næringsliv, til nyleg var området sentrum for veving av silkestoff. I dag er byprefekturet eitt av dei femti sterkaste i Kina, kva gjeld økonomi. Zibo ligg i eit område rikt på naturressursar, med særleg store førekomstar av kol. Desse er mellom anna grunnlaget for vidfemnande petrokjemi og maskinindustri. Nord i Zibo er det store reservoar av olje- og naturgass. Området er i det heile eit senter for tungindustri. Over femti ulike mineral er påvist i byprefekturet. I området vert mellom anna utvunne bauxitt, jarn og leire veleigna for keramikk.

## Samferdsle
Jiaojibanen, ei jarnbane som strekker seg vest-aust i Shandong mellom Jinan og Qingdao, har stoppestad i Zibo. Også snøggtoget som trafikkerer mellom Qingdao og Taiyuan stansar i Zibo.

Kinas riksveg 205 passerer gjennom området. Vegen byrjar i Shanhaiguan i Hebei og endar opp i Shenzhen, sør i provinsen Guangdong. Undervegs fører han gjennom Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou. Også Kinas riksveg 308 går gjennom prefekturet. Han tek til i Qingdao og leier via Jinan til Shijiazhuang i Hebei.

## Kulturminne og historie

Ein del av den store Qi-muren står att i verneverdig tilstand, og er oppført på Folkerepublikken Kina si liste over kulturminne. 

Linzi, hovudstaden i det gamle Qi-riket, var rett i aust for Zibo. Qi-riket var det siste riket som vart erobra av Qing-dynastiet, i året 221 fvt, noko historikarar har rekna som den endelege samlinga av Kina. Restane av den gamle hovudstaden er eit verna kulturminne. Funnstaden for den forhistoriske houlikulturen, frå tidleg neolittisk tid, ligg også i Zibo.

## Kjelder

**Denne artikkelen bygger på «[[:en:Zibo|Zibo]]» frå ,  den 12. oktober 2012.*  
**Denne artikkelen bygger på «[[:nb:Zibo|Zibo]]» frå ,  den 12. oktober 2012.*  

## Bakgrunnsstoff

*
Liaocheng

**Liaocheng** (kinesisk: 聊城, pinyin: *Liáochéng*) er eit byprefektur vest i provinsen Shandong i Folkerepublikken Kina. Det grensar i vest til provinsane Hebei og Henan. Byprefekturet har eit areal på 8&nbsp;715 km² og hadde i kring 5,8 millionar ibuarar i 2010.

Byprefekturet Liaocheng omfattar eitt distrikt (区 *qū*), eitt byfylke (市 *shì*) og seks fylke (县 *xiàn*).

Keisarkanalen flyt gjennom bysenteret i prefekturet.

Området ligg i ein stor kol-region og byen har heile fire kolkraftverk, det største med ein kapasitet på 2&nbsp;640 MW.

## Kjelder

**Denne artikkelen bygger på «[[:nb:Liaocheng|Liaocheng]]» frå ,  den 12. oktober 2012.*
Dezhou

**Dezhou** (kinesisk: 德州; pinyin: *Dézhōu*) er eit byprefektur i den nordvestre delen av provinsen Shandong i Folkerepublikken Kina. Det grensar til provinsen Hebei i nord og nordvest. Byprefekturet har eit areal på 10&nbsp;356 km² og knapt 5,6 millionar ibuarar i 2010.

Byprefekturet Dezhou omfattar eitt distrikt (区 *qū*), to byfylke (市 *shì*) og åtte fylke (县 *xiàn*).

Største industrigreina i Dezhou er i dag produksjon av utstyr til utnytting av solenergi. To store solenergi-selskap har etablert seg i prefekturet.

### Samferdsle
Den viktige jarnbanelinja Jinghubanen, som strekker seg frå Beijing til Shanghai, via mellom andre Tianjin, Jinan, Nanjing og Suzhou har stoppestad i Dezhou. Også snøggtoget mellom Beijing og Shanghai har stoppestad her. Det same har snøggtoget som trafikkerer mellom Qingdao og Taiyuan.

Kinas riksveg 104 og Kinas riksveg 105, som begge tek til i Beijing, går gjennom Dezhou. Etter Dezhou held riksveg 104 fram til Jinan i Shandong, Xuzhou, Nanjing, Hangzhou, Wenzhou og endar i Fuzhou. Riksveg 105 passerer Jining i Shandong, Shangqiu, Jiujiang, Nanchang og Guangzhou, og endar opp i Zhuhai.

Keisarkanalen flyt gjennom prefekturet.

### Turisme
Dezhous største historiske attraksjon er gravmælet til sultanen Paduka Batara av Sulu, som døydde i Dezhou, på heimveg etter eit besøk hos Yongle-keisaren i 1417. Gravmælet er godt bevart og er oppført på Kinas liste over verneverdige fortidsminne.

Etterkomarar av dei muslimane som fylgde sultanen bur framleis i Dezhou, og er klassifisert som huikinesarar.

## Kjelder

**Denne artikkelen bygger på «[[:en:Dezhou|Dezhou]]» frå ,  den 12. oktober 2012.*
Frå tare til topp

***Frå tare til topp*** er ei bok av Frode Sætre og Tore Aarflot frå 2012. Ho tek for seg turar og opplevingar ein kan gjere i havranda frå Stad til Runde, i området som heiter Sørøyane på Sunnmøre. For at turane skal bli så innhaldsrike som mogleg er det teke med ein bolk med lokalhistorie, som er kopla opp mot opplevingar ein kan gjere i dag.

Boka tek føre seg stadene og øyane Larsnes, Kvamsøya, Haugsholmen, Storholmen, Riste, Sandsøya, Voksa, Flatøya, Flåvær, Nerlandsøya, Skorpa, Svinøya, Fosnavåg, Bergsøya, Leinøya, Herøy, Remøya og Runde.

## Kjelder
* www.kysttur.no

## Bakgrunnsstoff
*
Rune Kjølstad

**Rune Kjølstad** () var ordførar i Røyken kommune frå 1999 til 2015. Siden 2015 har han vore medlem av Buskerud Fylkesting. Han representerer Høgre.

Rune Kjølstad var først medlem i Framstegspartiet. Ved kommunevalet i 1979 vart Frp for første gongen representert i kommunestyret i Røyken. Rune Kjølstad vart då vald som varamedlem til kommunestyret. Kommunelova før 1991 sa at kommunestyret som vart vald ved kommunevalet i september, først skulle tre saman i januar året etter. Dette gjorde at Rune Kjølstad var valbar, for sjølv om han var 17 år valåret ville han fylle 18 år innan første funksjonsår til kommunestyret. Han vart vald som fast kommunestyrepresentant frå 1983. Frå 1987 til 1995 sat han òg i fylkestinget.

I 1987 vart Steinar Maribo den første varaordføraren for Framstegspartiet i Røyken. Maribo vart vald inn på Stortinget i 1989 og frå november 1989 overtok Rune Kjølstad stillinga som varaordførar i ein alder av 27 år. Kjølstad var òg fungerande ordførar tidvis frå 1989 til 1991 på grunn av at han vikarierte i Målfrid Borge (H) sitt fråvære. Rune Kjølstad var på den tida den yngste fungerande ordføraren i landet. Til samanlikning var Jan Petersen 29 år då han vart vald til ordførar i Oppegård i 1979. Kjølstads popularitet er kanskje ein av mange forklaringar på kvifor Frp gjekk lite tilbake ved kommunevalet i Røyken i 1991 som elles var eit «katastrofeval» for Frp på landsbasis. I Røyken gjekk Frp tilbake frå 6 til 5 mandat.

Etter landsmøtet på Bolkesjø i 1994 melde Rune Kjølstad seg ut av Frp. Steinar Maribo danna bygdelista i Røyken. Rune Kjølstad stilte ikkje til val i 1995. I 1999 vart Kjølstad spurt om å vere Høgres ordførarkandidat. Dei borgarlege partia fekk fleirtal, og Kjølstad vart ordførar. Ved dei tre neste vala (2003, 2007 og 2011) gjekk Høgre kraftig fram, mykje på grunn av Kjølstads popularitet blant Røykens folkesetnad. Kjølstad vart altså gjenvalt som ordførar både i 2003, 2007 og 2011. Gjenvalet i 2011 gav han den fjerde perioden som ordførar.

Før valet i 2015 vart Kjølstad spurt om å stille som fylkesordførarkandidat for Buskerud Høgre. Han tok dermed ikkje gjenval som ordførar av Røyken.

## Kjelder
Steinar Maribo

**Steinar Maribo** () er ein norsk politikar for Framstegspartiet. Han vart innvald på Stortinget frå Buskerud i 1989.

Maribo var varaordførar i Røyken kommune i 1987–1989.

## Stortingskomitéar
* 1989&ndash;1993 sekretær i Forbrukar- og administrasjonskomitéen
* 1989&ndash;1993 varamedlem i Kontrollkomitéen
* 1989&ndash;1993 medlem i Finanskomitéen
* 1989&ndash;1993 varamedlem i Valkomitéen

## Kjelder

## Bakgrunnsstoff
*Stortinget.no - Biografi
Tore Opdal Hansen

**Tore Opdal Hansen** () er ein norsk politikar (H). Han har vore ordførar i Drammen kommune frå 2003. 

Hansen har vore ein populær ordførar og har hatt støtte frå dei andre ikkje-sosialistiske partia i kommunen. Han vart særleg kjent for neiet sitt til speleautomatar i kommunen og leiar av «ordføraropprøret» mot speleautomatar. Han har vore medlem av Drammen bystyre frå 1980 og av formannskapet frå 1984.

Tore Opdal Hansen har vore fylkespolitikar i Buskerud. Han var medlem av fylkestinget og hovudutval for regional utvikling i Buskerud.
Før han vart ordførar tok Hansen fagkurs i marknadsføring ved Gjerde. Han har selt bilar og hadde eit friår som trailersjåfør i 1979. Hansen var i militæret i 1978, der han òg var hovudtillitsmann. Frå byrjinga av 1980-åra var han tilsett i Høgres organisasjon, først i Buskerud Høgre, så i hovudorganisasjonen til Høgre, og seinast som informasjonssjef i Oslo Høgre 1993–2003.

I tillegg til å vere ordførar i Drammen er Hansen blant anna medlem av Høgre sitt kommunalutval, medlem av Høgres utval for mangfald og inkludering, leiar av Havnerådet i Drammen og styremedlem i Osloregionens Europa-kontor.

## Kjelder

## Bakgrunnsstoff
*Valget i Drammen hos NRK
*Tore Opdal Hansens side hos Drammen kommune
Brasiliansk Antarktis

**Brasiliansk Antarktis** (portugisisk *Antártida Brasileira* eller *Antártica Brasileira*) er namnet på eit område i Antarktis sør for 60°S, og frå 28°W til 53°W, foreslått som «Interessesone» av den geopolitiske forskaren Therezinha de Castro. Sidan  innhaldet i denne erklæringa aldri har vorte definert presist er det ikkje formelt i strid med dei argentinske og britiske kravområda, som geografisk overlappar med denne sonen. Landet uttrykte formelt reservarsjon med omsyn til rettane til territorium i Antarktis då det skreiv under på Antarktistraktaten den 16. mai 1975. Brasil var då det første landet som offisielt nemnte linjeteorien, som enkelt forklart at går ut på at kvart punkt i Antarktis høyrer til det første landet ein kjem til når ein reiser rett nordover i ei rett linje frå eit slikt punkt. Linjeteorien (*Teoria da Defrontação*) vart lagt fram av den brasilianske geopolitiske forskaren Therezinha de Castro og publisert i boka hennar  *Antártica: Teoria da Defrontação*.

Utanom interessesonen har Brasil ein permanent busett forskingsstasjon, Comandante Ferraz-basen (UN/LOCODE: AQ-CFZ), i Admiralty Bay, King George Island, nær tuppen av Den antarktiske halvøya, ved .

## Kjelder

**Denne artikkelen bygger på «[[:en:Brazilian Antarctica|Brazilian Antarctica]]» frå ,  den 13. oktober 2012.* 
*** oppgav desse kjeldene:*

## Bakgrunnsstoff

* Offisiell side for Brasiliansk Antarktis
Monica Vee Bratlie

**Monica Vee Bratlie** () er ein norsk adjunkt og politikar for Høgre.

Bratlie vart første gongen vald inn i Hurum kommunestyre i 2007. Ho vart vald til ordførar i oktober 2011 og attvald i 2015.

## Kjelder
Thomas Fosen

**Thomas Fosen** () er ein norsk politikar. Han var ordførar i Flesberg kommune frå 2007 til 2015. Han representerer Høgre, som samarbeidde med Arbeidarpartiet for å få fleirtal i kommunestyret. Pia Øberg frå Ap var varaordførar. 

Fosen hadde vore politisk aktiv i Flesberg i 12 år før han inntok ordførarkontoret, og sat i formannskapet perioden før.

## Kjelder
Oddvar Grøthe

**Oddvar Grøthe** () er ein norsk lokalpolitikar frå Senterpartiet. Han er ordførar i Hemsedal kommune i Buskerud frå 2003. Han har òg vore ordførar ein gong tidlegare (1995-1999). Olav Støyten frå KrF er varaordførar.
Per R. Berger

**Per Ragnvald Berger** () er ein norsk politikar (H). Han har vore ordførar i Hole kommune sidan 1999. Berger etterfølgde Per E. Moi som ordførar etter valet i 1999, og vart gjenvalt inn i den fjerde perioden sin som ordførar 2011.

Berger har utover politikken bakgrunn frå Hæren sin ingeniørskole på Hvalsmoen 1972, vore ingeniør i Hole kommune, byggeleiar hos Siv. ing Jan Solberg og eigedomsleiar/overingeniør i Ringerike kommune fram til valet i 1999.

Berger er òg styremedlem i Buskerud Kollektivtrafikk AS.

## Kjelder
Coats Land

**Coats Land** er ein region i Antarktis som ligg vest for Dronning Maud Land og dannar austkysten av Weddellhavet. Regionen strekkjer seg generelt frå nordaust til sørvest mellom 20º00´V og 36º00´V. Nordaustområdet vart oppdaga frå «Scotia» av William S. Bruce, leiaren for Den skotske nasjonale antarktisekspedisjonen,&nbsp;1902-04. Han gav det namnet Coats Land kalla opp etter James Coats, Jr. og major Andrew Coats, dei to viktigaste støttespelaraen for ekspedisjonen.

## Kjelder

**Denne artikkelen bygger på «[[:en:Coats Land|Coats Land]]» frå ,  den 13. oktober 2012.* 
*** oppgav desse kjeldene:*



## Sjå òg
* Caird Coast
* Luitpold Coast
Ethnikí Odós 8a

**Ethnikí Odós 8a** (**EO8a**) er ein bomveg i periferiane Attikí, Peloponnes og Vest-Hellas i Hellas. Han forbind Aten med Korint og Pátra. Vegen vart bygd på 1960-talet og erstatta Ethnikí Odós 8 til Peloponnes, og går forbi dei fleste byane. Ethnikí Odós 8a vart gradvis oppgradert til ein motorveg, Autokinitódromos 8. I 2012 vart den austlege delen av motorvegen mellom Korint og Elevsína fullført.

Ethnikí Odós 8a eller Autokinitódromos 8 startar aust for Elevsína, der det delar av Ethnikí Odós 8 er begrensa til to køyrebaner. Mellom Mégara og Kinéta går motorvegen gjennom fleire tunnelar. Den utvida delen sluttar i nærleiken av Korint, der han fortsett har begrensa tilgang til nokre køyrebaner. Vegen er i den vestlege enda forbinda med Autokinitódromos 5, i nærleiken av Rio, nordaust for Pátra.

## Kjelder

**Denne artikkelen bygger på «[[:en:Greek National Road 8A|Greek National Road 8A]]» frå ,  den 13. oktober 2012.*  
 

## Fotnotar
Edith Ronne Land

**Edith Ronne Land** er ein sektor av Antarktis som ligg mellom 36 °V og 80 °V sør for Filchner-Ronne isbrem. Han grensar til Palmer Land og Ellsworth Land i vest, Queen Elizabeth Land i sør og Coats Land i aust. Her finst i tillegg til isbremmen Berkner Island, den nest største øya i Antarktis, og fleire andre øyar som stig opp av isbremmen. 

I motsetnad til andre sektorar i Antarktis, som normalt ligg mellom to lengdegradslinjer og strekkjer seg heilt til 60 °S, omfattar Edith Ronne Land ikkje Den antarktiske halvøya og dei kringliggande øyane. 

Edith Ronne Land vart namngjeve av Chile etter Edith Ronne, kona til Finn Rønne som leia Ronne antarktiske forskingsekspedisjon (RARE) i 1947-48. Opphavleg var det venta at dette landområdet skulle bli like omfattande som dei andre sektorane i Antarktis, men seinare utforsking synte at Filchner-Ronne isbrem strekte seg lenger sør enn ein hadde trudd, noko som tydde at landområdet av Edith Ronne Land er relativt lite. 

## Tidlegare namnebruk
Opphavleg vart namnet gjeve i 1947 av Finn Rønne om landområdet som ligg sør for den store isbremmen han oppdaga inst i Weddellhavet. Dette samsvarar i hovudsak med det ein i dag kallar Queen Elizabeth Land. I 1957-1957 fann ein ut at isbremmen var større enn tidlegare kartlagd, og strekte seg lenger sørover, slik at det ikkje vart mykje att av Edith Ronne Land, og US Advisory Committee on Antarctic Names godkjende i 1968 offisielt namnet Ronne Ice Shelf for den store isbremmen (og tok ikkje med Filchner isbrem som ligg mellom Berkner Island og Coats Land).

## Kjelder

**Denne artikkelen bygger på «[[:en:Edith Ronne Land|Edith Ronne Land]]» frå ,  den 11. januar 2013.* 
*** oppgav desse kjeldene:*
Museumsjarnbane

**Museumsjarnbane** eller **museumsbane** er ei jarnbane som vert nytta til å syne fram ei banestrekning med stasjonar og tekniske innretningar frå gamal tid, vanlegvis i kombinasjon med slikt rullande materiell som var i bruk i farne tider. Som oftast er det nedlagde jarnbanestrekningar eller jarnbanestrekningar utan ordinær drift som vert omgjort til museumsbaner, men det er òg bygd museumsbaner der det ikkje har vore jarnbane tidlegare, slik Lommedalsbanen er eit døme på. Meininga er i dei fleste høva å køyre gamalt materiell på strekninga til fastsette tider, slik at publikum kan sjå bana i drift og jamvel take ei reise med toget.

Museumsjarnbaner i Noreg er Krøderbanen, Lommedalsbanen, Nesttun–Osbanen (berre ein stasjon med nokre vogner på Stend i Bergen), Rjukanbanen (utan togdrift), Setesdalsbanen, Thamshavnbanen, Urskog–Hølandsbanen og Gamle Vossabanen (ei strekning av Bergensbanen som vart lagd ned etter at bana vart lagd i tunnel under Ulriken og Arnanipa i Bergen. 

Det nasjonale jarnbanemuseet her i landet er Norsk Jernbanemuseum på Hamar, skipa i 1896 som eit av dei eldste jarnbanemusea i verda, og no drive av Jernbaneverket. Her står mellom anna den eldste stasjonsbygningen i Noreg, Kløften stasjon frå Kløfta i Ullensaker kommune, og inne i vognhallen finst det ei samling lokomotiv og vogner frå jarnbanas tidlegaste tider i Noreg.

## Sjå òg
*Norsk Jernbanemuseum
*Norsk Jernbaneklubb

## Bakgrunnsstoff
Raudkroneparakitt

**Raudkroneparakitt**, *Cyanoramphus novaezelandiae*, er ein langhala og hovudsakleg grøn parakitt som er stadeigen til New Zealand og kan først og fremst treffast på Stewart Island/Rakiura og på predatorfrie småøyar ved hovudøyane.

## Skildring
Raudkroneparakitt er ein liten til mellomstor parakittart, hannfuglar ca. 28 centimeter i lengd og med kroppssvekt på 50 gram, og hofuglar 25&nbsp;cm og 40 g. Fjørdrakta er klår grøngul med raud panne, raud band frå nebb og eit stykke bak auga, samt ein raud flekk på undergumpen. Halen er relativt lang.

Desse fuglane er utrydda på hovudøyane eller svært sjeldan observert på Sørøya, på Nordøya fåtalig i fjellrekkja Ruahine Range og i Northland og nokre få andre stader, men han er vanleg på Stewart Island og på mange andre mindre øyar. Det finst ein underart på Chatham-øyane og ein annan på Kermadec Islands.

Raudkroneparakitten finn føde oppe i trekroner og nede på bakken, dietten består av frø og frukt, dei et òg anna plantekost som blomar, planteskot, nektar og animalsk føde som virvellause dyr og daude dyr.

Dette er standfuglar som kan flytte seg mellom øyar, dei lever parvis eller einslege, om vinteren òg i små flokkar. Paret hekkar i hòle tre, i fjellsprekker eller hòler i bakken eller mykje tett vegetasjon. Kulla er store, rundt 7 egg som blir klekt etter ca. 23 dagar. Hoa rugar aleine, men hannfuglen tar del i å skaffe føde til hoa under ruginga og til ungane.

Arten har status som sårbar, og bestanden er estimert til 21&nbsp;300-25&nbsp;300 i individ (1999), og er trudd å vere minkande.

## Kjelder

*Barrie Heather og Hugh Robertson, *The Field Guide to the Birds of New Zealand* (revised edition), Viking, 2005
*BirdLife International (2012) Species factsheet: *[http://www.birdlife.org/datazone/speciesfactsheet.php?id=31512 Cyanoramphus novaezelandiae] *. Henta frå http://www.birdlife.org den 12. oktober 2012

### Referansar

## Bakgrunnsstoff
Tor Egil Buøen

**Tor Egil Buøen** () er ein norsk lokalpolitikar som representerer Flå Bygdeliste. Han er ordførar i Flå kommune i Buskerud frå 2007. Karsten Ekeren frå Framstegspartiet er varaordførar.

Buøen har tidlegare jobba som skogbruksleiar i Viken Skog BA.

## Kjelder
Enderby Land

**Enderby Land** er ein framskytande landmasse i Antarktis, som strekkjer seg frå Carnebreen ved kring  til William Scoresby Bay ved . Området vart oppdaga i februar 1831 av John Biscoe i kvalfangstbriggen «Tula» og kalla opp etter Enderby-brørne frå London, eigarane av «Tula», som oppfordra kapteinane sine til å kombinere utforsking og selfangst.

Området er ein del av Australsk Antarktis og her finn ein mellom anna Amundsen Bay, Casey Bay, Scott Mountains, Tula Mountains og Napier Mountains. Det høgaste fjellet i Enderby Land er Mount Elkins på 2300 moh.

## Sjå òg
* Mawson Station

## Kjelder

## Bakgrunnsstoff
* USA Geological Survey, Geographic Names Information System (GNIS)
* Scientific Committee on Antarctic Research (SCAR) 
* PDF Map of the Australsk Antarktis
*
George V Land

**George V Land** er eit landområde i Antarktis som er ein del av kravområdet Australsk Antarktis, innanfor George V Coast. Som med andre delar av Antarktis er han avgrensa av to lengdegradar, 142°02' E and 153°45' E og av 60 °S.

## Kjelder

**Denne artikkelen bygger på «[[:en:George V Land|George V Land]]» frå ,  den 13. oktober 2012.*
Graham Land

**Graham Land** er den delen av Den antarktiske halvøya som ligg nord for linja mellom Cape Jeremy og Cape Agassiz. Denne skildringa av Graham Land samsvarar med avtalen frå 1964 mellom britiske Antarctic Place-names Committee og amerikanske Advisory Committee on Antarctic Names, der namnet «Den antarktiske halvøya» vart godkjend som namn på den store halvøya i Antarktis, og namna  Graham Land og Palmer Land for dei høvesvis nordlege og sørlege områda.

Graham Land er kalla opp etter Sir James R. G. Graham, marineminister på tida då John Biscoe utforska vestsida av Graham Land i 1832. Området er gjort krav på Storbritannia (som ein del av Britisk Antarktis), Argentina (som ein del av Argentinsk Antarktis) og Chile (som ein del av Chilensk Antarktis).

Graham Land er den delen av Antarktis som ligg nærast Sør-Amerika.

## Andre land
Namnet «Graham Land» er ikkje anerkjent av alle land, som til dømes Argentina, som kallar det *Tierra de San Martín* (Saint Martin Land) i tillegg til at dei kallar den nordlege delen av halvøya *Trinidad*. Chile kallar heile Den antarktiske halvøya for *O'Higgins Land*.

## Sjå òg
* British Graham Land Expedition

## Kjelder

**Denne artikkelen bygger på «[[:en:Graham Land|Graham Land]]» frå ,  den 13. oktober 2012.* 
*** oppgav desse kjeldene:*
* 

## Bakgrunnsstoff
Helene Justad

**Helene Justad** () er ein norsk lokalpolitikar for Høgre som frå 2011 til 2015 var ordførar i Lier kommune.

Justad har vore innvald i kommunestyret sidan 1999. Ho har yrkesbakgrunn som sjukepleiar.

## Kjelder

## Bakgrunnsstoff
*Helene Justad  Kommunal Rapport
*Folkevalgte i Lier kommune  Lier kommune.
Terje Bråthen

**Terje Bråthen** () er ein norsk lokalpolitikar frå Arbeidarpartiet. Han var ordførar i Modum kommune frå 2007 til 2015. Han overtok etter partifellen Odd Flattum som hadde vore ordførar i 16 år. Ingunn Dalaker Øderud frå Senterpartiet var varaordførar.
Eli Hovd Prestegården

**Eli Hovd Prestegården** () er ein norsk politikar for Senterpartiet. Ho var ordførar i Nore og Uvdal kommune frå 2011 til 2019; eit verv ho òg hadde 2003-2007. Ho vart innvald i kommunestyre i 1995. Ho var vararepresentant til Stortinget i perioden 2009-2011.

Prestegården er utdanna innan reiseliv og har arbeidt som sjølvstendig næringsdrivande innan reiseliv og som lærarvikar.

## Kjelder

## Bakgrunnsstoff
*Eli Hovd Prestegården, SP, ny ordfører, Nore og Uvdal kommune.
Kjell Børre Hansen

**Kjell Børre Hansen** () er ein norsk politikar som representerer Arbeidarpartiet. Hansen vart vald til ordførar i Ringerike kommune i 2007, av eit fleirtal som består av Arbeidarpartiet, Høgre, Venstre og Kristeleg Folkeparti. Han er 1. vararepresentant for Arbeidarpartet til Stortinget frå Buskerud.

Hansen har utover politikken bakgrunn frå Norske Skog Follum. Han har vore tillitsvald i Fellesforbundet i ei årrekkje og har hatt verva som konserntillitsvalt for Norske Skog og styremedlem i føretaket.

## Kjelder
Kari Kolbræk Ask

**Kari Kolbræk Ask** () er ein norsk lokalpolitikar frå Senterpartiet. Ho vart vald av eit einstemmig kommunestyre til den første kvinnelege ordføraren i Sigdal kommune i 2007 og gjenvald i 2011.. Hellik Kolbjørnsrud frå Høgre var varaordførar. Etter valet i 2015 overtok Anne Kristine Norman ordførarvervet. Hellik Kolbjørnsrud fra Høyre var varaordfører i perioden 2011 til 2015.

Kari Kolbræk Ask er utdanna lærar og var rektor på skulen på Modum Bad før ho vart ordførar.

## Kjelder

## Bakgrunnsstoff
*
PictoChat

**PictoChat** (ピクトチャット) er eit kommunikasjonsverktøy som kjem forhandsinstallert på Nintendo DS, Nintendo DS Lite og Nintendo DSi-konsollane. Opp til seksten personar kan chatte med hverandre ved hjelp av å teikne eller skrive på tastaturet som ein kan finne der. Det er trådlaust kopla saman via system til system.

## Bakgrunnsstoff
*
Politikaren Vidar Lande

**Vidar Lande** () er ein norsk politikar for Arbeidarpartiet. Han var ordførar i Kongsberg kommune frå 2003 til 2015. Før han vart vald til ordførar, var han tillitsvald på Kongsberg Våpenfabrikk og i LO. Ved valet i 2003 samarbeidde Ap med SV, KrF, Venstre og Sp. Varaordførar Anne Berger representerte Sp. Etter valet i 2007 gjekk partiet for valteknisk samarbeid med FrP og SV, og Lande heldt jobben som ordførar, samt fekk med seg ein varaordførar frå Ap.

## Bakgrunnsstoff
*Om valet 2007 i Kongsberg hos NRK
*«Valgsamarbeid 2007»
Wilhelm II Land

**Wilhelm II Land** (òg kalla **Wilhelm II Coast**) er ein del av Antarktis som ligg mellom Cape Penck ved 87°43'E og Cape Filchner ved 91°54'E og er ein del av kravområdet Australsk Antarktis, sjølv om dette kravet ikkje er universelt akseptert.

Området vart oppdaga 22. februar 1902 under Gauss-ekspedisjonen (1901-1903), leia av den arktiske veteranen og geologiprofessoren Erich Dagobert von Drygalski. Drygalski kalla området opp etter keisar Vilhelm II som hadde betalt for ekspedisjonen med 1,2 millionar Goldmark.

I bukta der Drygalski-ekspedisjonen hadde leiren sin fram til 8. februar 1903 ligg Gaussberg, ein 370 meter høg utdøydd vulkan som er kalla opp etter matematikaren og fysikaren Carl Friedrich Gauss.

## Kjelder

**Denne artikkelen bygger på «[[:en:Kaiser Wilhelm II Land|Kaiser Wilhelm II Land]]» frå ,  den 13. oktober 2012.* 
*** oppgav desse kjeldene:*
*
Ann Sire Fjerdingstad

**Ann Sire Fjerdingstad** () er ein norsk politikar for Høgre. Ho var ordførar i Øvre Eiker kommune frå 2009 til 2019.

## Politisk karriere
Fjerdingstad sa seg villig til å stille som listefyll for kommunevalet i 2007. Ho fekk ei stor mengd personstemmer som resulterte i ein plass i kommunestyret. Då ordføraren Anders B. Werp vart vald inn på Stortinget hausten 2009 vart ho spurt om å overta som ordførar. Høgre var så nøgde med henne som ordførar at dei ynskte henne som ordførarkandidat for kommunevalet i 2011.

## Pioner i fotball
Ann Sire Jensen deltok på Drafns damelag i fotball i perioden 1977–80 og var ein av pionerane i norsk damefotball. Ho har seinare vore aktiv og lagleiar i andre idrettar.

## Kjelder
Dagny Mellgren

**Dagny Mellgren Haugland** () er ein norsk tidlegare fotballspelar, oppvaksen på Ålgård. Mellom 1999 og 2005 spela ho 95 landskampar for Noreg og skåra 49 mål. Ho vart olympiameister for Noreg under 2000 i Sydney, då ho skåra sigersmålet i OL-finalen mellom Noreg og USA. Mellgren spela for Ålgård, Klepp, Bjørnar, samt Boston Breakers i USA.

Ho er sidan 2006 gift og busett på Bryne.

## Aktiv
Mellgren spela for den lokale klubben Ålgård FK, før ho i 1996 gjekk over til toppserieklubben Klepp. Ho spela fire sesongar for Klepp. Begge dei to fyrste sesongane vart det cupfinale på laget, og begge enda med tap. På tampen av si tid i Klepp, fekk ho sin landslagdebut mot Finland i ein kamp på Algarve vinteren 1999. Mellgren var med i landslagstroppen til fotball-VM 1999 der Noreg spela seg fram til bronsefinalen. Den mållause bronsekampen mot Brasil enda med norsk tap 4-5 i straffesparkskytinga.
 
I 2000-sesongen spela Mellgren for Bjørnar i Arna. Laget kom til cupfinalen, og nok ein gong måtte Mellgren nøye seg med sølvmedalje. Same sesongen var ho ein viktig angrepsspelar for Noreg under sommar-OL 2000 i Sydney. Ho profitterte på stor fart frå sin posisjon på høgre flanke. Noreg slo seg fram til finalen, der det møtte USA. Kampen veksla att og fram, og det stod etter full tid likt mellom laga; 2-2. I ekstraomgangane ville ein såkalla «golden goal» avgjere, han kom i det 102. minutt og vart sett inn av Mellgren.

Åra 2001-03 spela Mellgren, saman med Ragnhild Gulbrandsen, for den US-amerikanske klubben Boston Breakers. Her var ho toppskårar i ligaen i 2003. Ho var med på det norske landslaget som deltok i fotball-VM 2003, der laget rauk ut i kvartfinalen etter tap for USA.

Etter ho kom heim til Noreg, spela Mellgren i 2004 og -05 atter for Klepp. Ho var med då Noreg spela seg fram til EM-finale i juni 2005, og skåra Noregs mål i 3-1-tapet for Tyskland. 

Dagny Mellgren la opp som fotballspelar etter 2005-sesongen.

### Merittar
*OL-gull 2000 for Noreg
*EM-sølv 2005 for Noreg
*NM-sølv 1996 og 1997 med Klepp
*NM-sølv 2000 med Bjørnar

## Kjelder
**Sportsboken*, aktuelle årgangar
Trude Stendal

**Trude Margaret Stendal** () er ein norsk tidlegare fotballspelar frå Bergen. Heile si tid som aktiv spela ho for IL Sandviken. Mellom 1981 og 1990 spela ho 32 landskampar for Noreg. I 1987 vart ho europameister for Noreg i 1987. Stor fart var hennar fremste styrke som fotballspelar.

Stendal, som var angrepsspelar, skåra begge Noregs mål i EM-finalen 1987. Finalen fann stad på Ullevaal stadion i Oslo og enda med norsk siger 2-1 over Sverige. Ho gjorde 1-0 i fyrste omgang og la på til 2-0 vel midtvegs i andre omgang.

### Merittar
* EM-gull 1987 for Noreg

## Kjelder
* *Sportsboken*, aktuelle årgangar
Kemp Land

**Kemp Land** er ei tynn stripe i Antarktis som omfattar områda innanfor Kemp Coast. Området er ein del av kravområdet Australsk Antarktis og er definert til å ligge mellom 56° 25' E og 59° 34' E, og, som andre sektorar i Antarktis, strekkjer seg nord til 60 °S. Han grensar i aust til Mac. Robertson Land og i vest til Enderby Land. Kemp Land omfattar den store øygruppa Øygarden.

## Kjelder

**Denne artikkelen bygger på «[[:en:Kemp Land|Kemp Land]]» frå ,  den 13. oktober 2012.*
Mac. Robertson Land

**Mac. Robertson Land** er ein del av Antarktis som ligg sør for kysten mellom William Scoresby Bay og Cape Darnley. Mac. Robertson Land ligg ved  . I austlege område av Mac. Robertson Land ligg Prince Charles Mountains. Mac. Robertson Land vart namngjeven av British Australian and New Zealand Antarctic Research Expedition (BANZARE) (1929-1931), under Sir Douglas Mawson, og kalla opp etter Sir Macpherson Robertson frå Melbourne, ein av støttespelarane til ekspedisjonen.

Frå 1965 og frametter gjorde medlemmar av SAE (Sovjetiske antarktiskekspedisjonar) geologiske feltarbeid i Prince Charles Mountains, og grunnla etter kvart ein base, Soyuz-stasjonen, på austkysten av Beaver Lake nord i Prince Charles Mountains.

## Kjelder

**Denne artikkelen bygger på «[[:en:Mac. Robertson Land|Mac. Robertson Land]]» frå ,  den 13. oktober 2012.* 
*** oppgav desse kjeldene:*



## Bakgrunnsstoff
*
Helge Karlsen

**Helge Karlsen** () er ein norsk tidlegare fotballspelar frå Bergen. Frå 1967 til -79 spela han for Sportsklubben Brann, der han i denne perioden spela 180 serie- og cupkampar. Karlsen spela 35 landskampar for Noreg mellom 1973 og -79 .

## Aktiv
Karlsen var fast sideback på fyrsteellevaren i Brann gjennom 1970-åra. Han var med på å verte noregsmeister for klubben i 1972 og 1976.

Han debuterte på landslaget mot Danmark på bortebane i København 21. juni 1973. Bortsett frå 1974-sesongen var Karlsen fast på høgrebacken til Noreg, til og med 1978-sesongen. I 1979 fekk han ein landskamp, den siste, på norsk heimebane vart det 7. juni tap 0-4 for Skottland.

### Merittar
*Cupmeister 1972 og 1976 med Brann

## Kjelder

**Denne artikkelen bygger på «[[:it:Helge Karlsen|Helge Karlsen]]» frå ,  den 13. oktober 2012.*  
*Helge Karlsen på fotball.no
Marie Byrd Land

**Marie Byrd Land** er ein del av Vest-Antarktis som ligg aust for Ross isbrem og Rosshavet og sør for Stillehavet, og strekkjer seg austover om lag til ei linje mellom tuppen av Ross-isbremmen og  Eights Coast. Det ligg mellom 158 °W og 103°24' W. Med i Marie Byrd Land er området mellom Rockefeller Plateau og Eights Coast fordi kontreadmiral Richard E. Byrd leia utforskinga av dette området. Namnet vart gjeve til området av admiral Byrd i 1929 etter kona hans. Det viste opphavleg til den nordvestlege delen av området, den delen som vart utforska det året.

Sjølv til å vere Antarktis, er området fjerntliggande og ingen nasjonar har gjort krav på området som utgjer det meste av Marie Byrd Land (delen aust for 150 °W). Det er det klårt største området på jorda som ingen har gjort krav på med eit areal på 1&nbsp;610&nbsp;000 km² (inkludert Eights Coast, like aust for Marie Byrd Land). I 1939 instruerte den amerikanske presidenten Franklin D. Roosevelt medlemmane i United States Antarctic Service Expedition om å ta steg for å gjere krav på noko av Antarktis som kravområde for USA. Sjølv om det ser ut til at medlemmane gjorde dette, så vart ikkje krava formaliserte før 1959, då Antarktistraktaten vart danna. Somme publikasjonar i USA syner dette som eit USA-amerikansk område og Det amerikanske forsvarsdepartementet har ytra at USA har eit solid grunnlag for å gjere eit krav i Antarktis som følgje av aktivitetane deira før 1959. Delen vest for 150 °W er ein del av Ross Dependency i New Zealand.

Kysten av Marie Byrd Land er delt inn i fem kystområde, som frå vest til aust er: 

Byrdstasjonen låg i Marie Byrd Land og var ein base nytta av Operation Deep Freeze. Stasjonen låg opphavleg ved 80°S, 120°W og vart sidan flytta til 80°S, 119°W. Basen vart kom i drift i 1957 i dei indre områda innanfor Bakutis Coast. Byrdstasjoen var den einaste store basen i det indre av Vest-Antarktis i mange år. I 1968 vart den første iskjernen som nådde heilt igjennom det antarktiske isdekket bora ut her. Stasjonen var bemanna året rundt, men vart nedlagt i 1972. Etter å ha blitt nytta om sommaren, vart Byrdstasjonen opna att av United States Antarctic Program (USAP) i 2009-2010 for å støtte operasjonar i det nordlege Vest-Antarktis.

Byrdstasjonen vart nytta som utgangspunkt for den antarktiske basen i skrekkfilmen *[[John Carpenter's The Thing]]*.

## Sjå òg
* Mount Iphigene
* The Billboard
* Terra nullius
* Vest-Antarktis
* Peter I Øy
* Pengöpäts

## Kjelder
Oates Land

**Oates Land** er ein sektor i Aust-Antarktis som strekkjer seg innover kontinentet frå Oates Coast. Området er ein del av kravområdet Australsk Antarktis og strekkjer seg mellom 153°45' E og 150° E, og frå 60 °S og sørover til Sørpolen. Det grensar i aust til Ross Dependency og i vest til George V Land. 

## Kjelder

**Denne artikkelen bygger på «[[:en:Oates Land|Oates Land]]» frå ,  den 13. oktober 2012.* 
*** oppgav desse kjeldene:*
Sverre Harald Eriksen

**Sverre Harald Eriksen** () var ein norsk lokalpolitikar busett i Hamarøy kommune.

Eriksen var rektor på Hamarøy videregående skule før han blei vald til ordførar i Hamarøy i perioden frå 1991 til 1995. Han representerte Senterpartiet.

## Kjelder